Diari Oficial de la Generalitat Valenciana


Sumari del DOGV 9143, del 04-08-2021 (2021/8315)

Extracte de la Resolució de 8 de juliol 2021, de la vicerectora d'Innovació i Transferència de la Universitat de València, per la qual es convoca la segona edició dels Premis Càtedra de Bàsquet l'Alqueria del Basket de la Universitat de València als millors treballs de final de grau relacionats amb el bàsquet.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8315


Data del document
:   08-07-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 8 de juliol 2021, de la vicerectora d'Innovació i Transferència de la Universitat de València, per la qual es convoca la segona edició dels Premis Càtedra de Bàsquet l'Alqueria del Basket de la Universitat de València als millors treballs de final de grau relacionats amb el bàsquet. [2021/8315]  
BDNS (identif.): 577471.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual es pot consultar en la Base de dades nacional de subvencions:  
http://www.pap.minhap.gob.es/bdnstrans  
  
Primer. Beneficiaris  
Podran presentar-se als Premis Càtedra de Bàsquet l'Alqueria del Basket-Universitat de València, els i les estudiants de qualsevol titulació oficial de les universitats públiques espanyoles que hagen realitzat i aprovat el treball de fi de grau sobre un tema relacionat amb el bàsquet durant el curs 2020-2021.  
  
Segon. Objecte  
La Universitat de València, a través de la Càtedra de Bàsquet l'Alqueria del Basket-Universitat de València, convoca la segona edició dels Premis de la Càtedra de 2021 als millors treballs de fi de grau (TFG) del curs 2020/21, el contingut dels quals estiga orientat en la temàtica del bàsquet, realitzat des de qualsevol àrea de coneixement.  
  
La finalitat del premi és fomentar entre l'estudiantat universitari l'estudi de qualsevol aspecte referit al bàsquet.  
  
Tercer. Bases reguladores  
https://links.uv.es/Ed5Z173  
  
Quart. Quantia  
Els premis es financen a càrrec del capítol VII del pressupost de la Càtedra de Bàsquet l'Alqueria del Basket de la Universitat de València, orgànica 1151586874 i específica 16165072, per un import de 1.100 euros. S'atorgaran els següents premis:  
Primer premi: dotat amb 600 €  
Segon premi: dotat amb 300 €  
Un accèssit: dotat amb 200 €  
  
Cinqué. Termini de presentació de sol·licituds  
Les sol·licituds es podran presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) fins al 20 de setembre de 2021.  
  
València, 12 de juliol de 2021.- La rectora, p. d. (DOGV 18.01.2021), la vicerectora d'Innovació i Transferència: María Dolores Real García.